**Ministru kabineta noteikumu projekta**

**“Noteikumi par reģionālās attīstības atbalsta pasākumu remigrācijai”   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par reģionālās attīstības atbalsta pasākumu remigrācijai” (turpmāk – MKN projekts) izstrādes mērķis ir sniegt finansiālu atbalstu remigrantu un iekšējo migrantu uzņēmējdarbības projektiem.  MKN projekts nepieciešams, lai nodrošinātu interesentiem skaidru, caurspīdīgu pieeju atbalsta pasākuma finansējuma piešķiršanas procesā.  MKN projekta provizoriskais spēkā stāšanās laiks ir 2018.gada jūlijs. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MKN projekts izstrādāts, lai saskaņā ar Ministru kabineta 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” pasākumu Nr. 93.5. “*Atbalstīsim pasākumus ārvalstīs dzīvojošo tautiešu politiskai un pilsoniskai līdzdalībai un iesaistei Latvijas ekonomiskajā un kultūras dzīvē, izglītībā un zinātnē. Paredzēsim atbalstu ārvalstīs dzīvojošām Latvijas ģimenēm, kuras apsver iespēju atgriezties Latvijā, nodrošināsim ciešākas saites ar Latviju un mērķorientētu valsts atbalsta politiku atgriešanās īstenošanai*” **ieviestu** Ministru kabineta 2017. gada 12. septembra sēdes protokola Nr. 45 53. § 9. punktu, ar ko Vides aizsardzības un reģionālās attīstības ministrijai (turpmāk – VARAM) ir uzdots īstenot prioritāro pasākumu 2018.-2020. gadam “Pilotprojekts pašvaldībās reemigrācijas veicināšanai “**Reģionālās reemigrācijas koordinators**””(turpmāk – prioritārais pasākums) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prioritārā pasākuma ietvaros paredzēts **sniegt finansiālu atbalstu remigrantu** un iekšējo migrantu uzņēmējdarbības projektiem, tādējādi nepieciešams normatīvais regulējums, kas nosaka valsts budžeta piešķiršanas un uzraudzības kārtību reģionālās attīstības atbalsta pasākumam remigrācijai (turpmāk – atbalsta pasākums). MKN projekts nosaka dalības nosacījumus atbalsta pasākumā, nosacījumus atbalsta pasākuma projekta pieteikuma iesniegšanai un atbalsta pasākuma finansējuma saņemšanai, kā arī atbalsta pasākuma projektu pieteikumu vērtēšanas procesu un atbalsta pasākuma finansējuma saņēmēju uzraudzību.  Dažādi socioloģiskie pētījumi, tostarp Hazana M. (2016). veiktā pētījuma “Atgriešanās Latvijā: remigrantu aptaujas rezultāti” rezultāti apliecina, ka aptuveni trešā daļa no pētījuma respondentiem uzskata, ka atbalsta programma uzņēmējdarbības un personiskā biznesa uzsākšanai, palīdzētu atgriezties Latvijā.  **MKN projekta I nodaļa “Vispārīgie jautājumi”** nosaka, ka atbalsta pasākumu īsteno VARAM sadarbībā ar plānošanas reģioniem, kuros prioritārā pasākuma īstenošanai 2018.gadā izveidots remigrācijas koordinatoru tīkls (katrā reģionā viens koordinators).  **MKN projekta II nodaļa** **“Dalības nosacījumi atbalsta pasākumā”** definē dalības nosacījumus atbalsta pasākumā. Proti, atbalsta pasākuma dalībnieki ir tikai remigranti (personas, kuras ir atgriezušās Latvijā pēc ilgstošas prombūtnes ārzemēs) un iekšējie migranti (personas, kas Latvijā ir mainījušas savu deklarēto dzīvesvietu no viena plānošanas reģiona uz citu). MKN projekta ietvaros remigranta un iekšējā migranta pazīmēs definētas sīkāk. Iekšējie migranti kā atbalsta pasākuma dalībnieki ir iekļauti, lai ievērotu vienlīdzīgu, nediskriminējošu pieeju attiecībā uz abām atbalsta pasākumu dalībnieku grupām. Lai sekmētu remigrantu un iekšējo migrantu atgriešanos Latvijas reģionos, ne tikai Rīgā un tai tuvumā esošajos novados, MKN projekts paredz atsevišķus izslēdzošus gadījumus. Atbalsta pasākumam nevar pieteikties remigrants, kura deklarētā dzīvesvietas adrese pēc atgriešanās Latvijā ir Rīgas pilsēta. Atbalsta pasākumam nevar pieteikties iekšējais migrants, kura deklarētā dzīvesvietas adrese pēc dzīvesvietas maiņas ir Rīgas pilsētā, Jūrmalas pilsētā, Ādažu novadā, Babītes novadā, Carnikavas novadā, Garkalnes novadā, Inčukalna novadā, Krimuldas novadā, Ķekavas novadā, Mālpils novadā, Mārupes novadā, Olaines novadā, Ropažu novadā, Salaspils novadā, Saulkrastu novadā, Sējas novadā, Siguldas novadā, Stopiņu novadā.  MKN projekta II nodaļā ietverts kritērijs, kas pasaka, kādā statusā jābūt, lai atbalsta pasākuma dalībnieks varētu iesniegt atbalsta pasākuma projekta pieteikumu, proti, atbalsta pasākuma dalībnieks var būt gan fiziska persona, gan arī Uzņēmumu reģistrā reģistrēts nodokļu maksātājs.  Tostarp šajā nodaļā definētas darbības un nozares, kurās atbalsta pasākuma dalībnieki nevar pretendēt uz atbalsta pasākuma finansējumu. Viens no aspektiem, kāpēc atbalsta pasākuma finansējuma saņemšanai nebūtu atbalstāmas tādas nozares kā vairumtirdzniecība, mazumtirdzniecība, operācijas ar nekustamo īpašumu, u.c. nozares, ir tas, ka tās spēj uzrādīt augstas peļņas rezultātus bez dažādu atbalsta instrumentu izmantošanas.  **MKN projekta III nodaļa “Atbalsta pasākuma finansējums un attiecināmās izmaksas”** paredz nosacījumus atbalsta pasākuma finansējuma saņemšanai.  Katrā no pieciem plānošanas reģioniem 2018.gadā ir pieejams atbalsta pasākuma finansējums 36 000 *euro*. Ņemot vērā, ka viena atbalsta pasākuma projekta maksimālais finansējuma apmērs var būt 9 000 *euro*, tad katrā plānošanas reģionā atbalsta pasākuma finansējumu var saņemt ne mazāk kā četri uzņēmējdarbības projekti, no kuriem iekšējo migrantu projekti nedrīkst pārsniegt vairāk kā pusi no atbalstīto projektu skaita.  MKN projekta trešā nodaļa paredz arīdzan prasības atbalsta pasākuma finansējuma saņemšanai. Būtiskākā no prasībām – atbalsta pasākuma projekta iesniedzējam ir jānodrošina piesaistītās investīcijas vismaz 50% apmērā no projekta pieteikumā norādītā atbalsta pasākuma finansējuma apjoma. Piemēram, ja atbalsta pasākuma dalībniekam ir uzņēmējdarbības iecere, kuras attīstībai nepieciešami 9000 *euro*, tad vismaz 4500 *euro* apmērā uzņēmējdarbības projektam jāpiesaista savi resursi vai ārējais finansējums. Kā ieguldījums pamatlīdzekļos var tikt attiecināta arī pamatlīdzekļu pārvešana no ārvalstīm, ja projekta pieteikuma iesniedzējs var apliecināt, ka pamatlīdzekļi nav iegādāti Latvijā. Ja prasība par piesaistītajām investīcijām netiek izpildīta, tad potenciālais atbalsta pasākuma dalībnieks nekvalificējas atbalsta pasākuma finansējuma saņemšanai.  MKN projekta trešā nodaļa nosaka, kādas pozīcijas ir ieskaitāmas kā atbalstāmā projekta attiecināmās izmaksas, proti, tie var būt gan dažādi pamatlīdzekļos veiktie ilgtermiņa ieguldījumi, gan arī apgrozāmie līdzekļi (līdz 20% no kopējām izmaksām izejmateriālu, u.c. iegādei).  Ja atbalsta pasākuma dalībnieks var būt arī fiziska persona, kura plāno nodarboties ar saimniecisko darbību, tad atbalsta finansējuma saņēmējam jau ir jābūt Uzņēmumu reģistrā reģistrētam nodokļu maksātājam.  **MKN projekta IV nodaļa “Atbalsta pasākuma projektu pieteikumu vērtēšanas process un nosacījumi”** nosaka atbalsta pasākuma projektu pieteikumu vērtēšanas procesu, kuru nodrošina katra plānošanas reģiona izveidota vērtēšanas komisija piecu cilvēku sastāvā, no kuriem trīs ir plānošanas reģiona speciālisti, viens attīstības finanšu institūcijas “ALTUM” pārstāvis, kā arī viens nevalstiskā sektora pārstāvis.  Lai atbalsta pasākuma dalībnieks varētu pieteikties atbalsta pasākuma finansējuma saņemšanai, tam ir jāsagatavo atbalsta pasākuma projekta pieteikums. Projekta pieteikums sagatavojams rakstveidā, un iesniedzams attiecīgajā plānošanas reģionā, kas nodrošina projekta pieteikuma vērtēšanas procesu. Pieteikumā jāietver plānotais vai arī esošs uzņēmējdarbības projekta apraksts, ietverot arī aspektu par vietējo un reģionālo resursu (t.sk. spēju) efektīvu izmantošanu. Ar to tiek saprasts – kā konkrētais uzņēmējdarbības projekts var izmantot vietējos, reģionālos resursus (piemēram, izejvielas ražošanas procesā) un vietējo, reģionālo spēju jeb cilvēkkapitāla iesaisti uzņēmējdarbības projektā (piemēram, piesaistot un nodarbinot lokāla mēroga speciālistus).  Projekta pieteikumā jānorāda arī uzņēmējdarbības projekta īstenošanai piesaistīto investīciju apmērs un veids, kā arī aprēķins par projekta pieteikuma iesniedzēja prognozējamo kopējo nodokļu maksājumu nākamo trīs gadu periodā no atbalsta pasākuma projekta pieteikumā norādītā plānotā projekta uzsākšanas brīža. Tostarp jānorāda arī atbalsta pasākuma apgādībā esošo bērnu skaits līdz 18 gadu vecumam; kritērijs specifiski paredzēts tieši ģimeņu ar bērniem atbalsta sekmēšanai.  Pēc projekta pieteikumā iesniegtās informācijas katram projekta pieteikumam tiek aprēķināts rezultāts un atbalsta pasākuma projekta pieteikumiem, kuri saņem augstāko rezultātu, tiek piešķirts atbalsta pasākuma finansējums.  Atbalsta pasākuma projekta rezultātu nosaka, izvērtējot MKN projekta pielikumā norādītos kritērijus – uzņēmējdarbības apraksts (ar svaru 0,1), uzņēmējdarbības projekta īstenošanai piesaistīto investīciju apmērs un veids (ar svaru 0,3), kā arī aprēķins par atbalsta pasākuma projekta pieteikuma iesniedzēja prognozējamo kopējo nodokļu maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no atbalsta pasākuma projekta pieteikumā norādītā plānotā projekta uzsākšanas brīža (ar svaru 0,5), atbalsta pasākuma dalībnieka apgādībā esošo bērnu skaits līdz 18 gadu vecumam (ar svaru 0,1).  Ja gadījumā vairākiem projektiem ir vienāds vērtējums, tad priekšroka tiek dota tam projektam, kura pieteicējam ir lielāks bērnu skaits.  Tostarp, MKN projektā ietverts nosacījums, ka atbalsta pasākuma projekta iesniedzējs apliecina informācijas patiesumu jeb atbilstību remigranta vai iekšējā migranta statusam atbilstoši noteikumos minētajām prasībām. Šaubu gadījumā plānošanas reģionam dotas tiesības no atbalsta pasākuma dalībnieka pieprasīt prasību izpildi apliecinošus dokumentus, piemēram, izziņu par deklarēto dzīvesvietu.  Plānošanas reģions atbalsta pasākuma finansējuma saņēmējiem izmaksā atbalsta pasākuma finansējumu piecu darba dienu laikā pēc pamatojošo dokumentu un maksājuma pieprasījuma iesniegšanas, bet ne vēlāk kā līdz 2018.gada 28.decembrim.  **MKN projekta V nodaļa “Atbalsta pasākuma finansējuma saņēmēja uzraudzība”** definē atbalsta pasākuma finansējuma saņēmēja uzraudzību, nosakot uzraudzības periodu trīs gadu garumā pēc atbalsta pasākuma finansējuma saņemšanas. Gadījumā, ja atbalsta pasākuma finansējuma saņēmējs uzraudzības periodā neturpina saimniecisko darbību, maina saimnieciskās darbības veikšanas vietu, iegūtos aktīvus vai izveidoto infrastruktūru izmanto citiem mērķiem kā norādīts atbalsta pasākuma projekta pieteikumā, tad plānošanas reģionam ir tiesības pieprasīt atmaksāt piešķirto finansējumu. |
| 3. | Projekta izstrādē iesaistītās institūcijas un publiskas personas kapitālsabiedrības | MKN projekts izstrādāts sadarbībā ar plānošanas reģioniem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Remigranti un iekšējie migranti, kuri ir uzsākuši vai plāno uzsākt uzņēmējdarbību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo finansiālais atbalsts, kas būs pieejams šī atbalsta pasākuma ietvaros, stimulēs remigrantus, kā arī iekšējos migrantus uzsākt uzņēmējdarbību, radīt jaunas darba vietas un papildu nodokļu ieņēmumus. Tiesiskais regulējums pozitīvi ietekmēs mazos un mikro uzņēmumus. Administratīvais slogs nepalielināsies prioritārā pasākuma īstenošanā iesaistītajām pusēm, t.sk. plānošanas reģioniem. |
| 3. | Administratīvo izmaksu monetārs novērtējums | Tiesiskā regulējuma īstenošanai papildu līdzekļi no valsts un pašvaldību budžeta 2018. gada ietvaros nav nepieciešami. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Skaidrojums ir ietverts III. sadaļas “Tiesību akta projekta ietekme uz valsts budžetu un pašvaldību budžetiem” 8. punktā “Cita informācija”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Jaunā atbalsta izmantošanas gadījumā nav iespējams noteikt finansiālas izmaiņas pret vidēja termiņa budžeta ietvaru, jo papildu līdzekļi no valsts un pašvaldību budžeta nav nepieciešami. Tiesiskajam regulējumam būs ietekme uz budžetu, ņemot vērā, ka jaunu uzņēmumu rašanās un jaunu darba vietu izveidošanas rezultātā ir plānoti ieņēmumi valsts un pašvaldību budžetos. Provizoriski aprēķini liecina, ka viena gada laikā no jauno uzņēmumu darbības sākšanas, pieņemot, ka uzņēmumā strādās viens cilvēks uz vienu pilnu slodzi un nopelnīs vidējo bruto darba samaksu valstī (927 eiro), papildu ieņēmumi IIN un VSAOI veidā būs 118 416 eiro. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrībai ir iespējas līdzdarboties MKN projekta izstrādē šādā veidā:   1. rakstiski sniegt viedokli par MKN projektu tā izstrādes stadijā, pēc MKN projekta ievietošanas VARAM tīmekļvietnes sadaļā “Sabiedrības līdzdalība” laika periodā no 2018. gada 17. aprīļa līdz 2018. gada 2. maijam; 2. sagatavot atzinumu par MKN projektu pēc tā izsludināšanas VSS. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM un Plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Putniņš 67026597

varis.putnins@varam.gov.lv

Ziediņa 66016725

dace.ziedina@varam.gov.lv